Versindaba » Blog Archive » Andries Bezuidenhout. Slaptjips, gedigte en 'n ruskans
Andries Bezuidenhout. Slaptjips, gedigte en 'n ruskans
Ek weet ek is een van die minder pligsgetroue bloggers op die oomblik. Na 'n konfessie moet 'n mens seker verskonings soek. Ek is pootuit, hoofsaaklik omdat dit nogal uitputtend is om vir eerstejaars klas te gee. Gelukkig is daar nou 'n blaaskans, wat ek gaan gebuik om 'n paar myle meer op die dieseltrok se klok te sit.
Eers Krugerwildtuin toe. Dis 'n ou familietradisie wat al van my grootouers se tyd af kom. En my suster het kom kuier uit Australië – so die wildtuin moet dit wees.
Daarna jaag ek terug Gauteng toe om saam met die band (die Brixton Moord en Roof Orkes), Valiant Swart, Bacchus Nel en 'n hele paar ander musikante net buite Tarlton op te tree – by die "Slapchips en Champagne Dagfees" (Die naam kom uit 'n liriek van Valiant). Faceboekers kan hier inloer, as hulle volgende Sondag lus is vir uitspan voor 'n rock 'n roll verhoog.
Daarna Nieu Bethesda toe vir 'n troue en uitspan op 'n Karooplaas. Lekker.
Verlede jaar het ek hier geskryf oor 'n poësiegeleentheid by Steak & Ale – "Ek sê, Ziyawa, it's happening," is dit genoem. Dis deur ene Abjater Ronkedoor aanmekaargeslaan, saam met Yabadaka Shamah en 'n paar ander mense. Lees hier meer daaroor. Die tweede beloofde geleentheid word nou vir Saterdag, 14 Mei, by Club Santorini in Mamelodi beplan. Faceboekers kan ook reeds iets meer daaroor lees – hier. Ek sal later meer besonderhede hier kom plak.
Vir eers klok ek uit.
Thursday, April 21st, 2011 | Uncategorized.
3 Kommentare op "Andries Bezuidenhout. Slaptjips, gedigte en 'n ruskans"
Lekker rus en speel. Ek voel soos jy voel: pootuit, vuisvoos, running on empty. In my geval is die verskoning tweedejaarsklasse en akademiese skryfprojekte wat laat is, of net nie op dreef wil kom nie. Maar binnekort is weer gereeld, soos mense wat heeldag All Bran eet!
"Minder pligsgetrou" klnink vir my effens na sarkasme. Is dit om die ander bloggers 'n bietjie skuldig te laat voel?